**Tre små forsøg, der viser tyskernes problemer.**

Forsøgene kan laves på klassen eller i grupper af to-tre elever.

## 1. Simuler tågedannelse

Tyskerne skulle bevogte indgangen til Østersøen, men hvad nytter det at have kanoner der kan skyde 55 km, hvis man ikke kan se 10 m frem?

1. Fyld et litermål helt op med varmt vand. Lad det stå i et minut.
2. Hæld vandet ud, men lad ca. 2 cm vand stå i bunden.
3. Læg en si over bægeret, og læg 3-4 isterninger i sien.
4. Se hvad der sker og giv en forklaring på det.

Du kan mere information om forsøget her: [http://www.emu.dk/modul/skab-t%C3%A5ge-et-eksperiment#](http://www.emu.dk/modul/skab-t%C3%A5ge-et-eksperiment).

## 2. Fremprovoker rust på få dage

Det høje niveau af salt i luften ved havet gør, at jern nedbrydes hurtigere.

1. Læg ståluld ned i tre forskellige reagensglas med hhv. vand, olie og saltvand.
2. Efter et par dage er forskellen tydelig.
3. Lad eleverne give et bud på, hvad der sker.

## 3. Sandfygning med fint og groft sand

Sandflugten har været et problem gennem århundreder - også under Anden Verdenskrig, hvor tyskere ofte skulle fjerne sand i og omkring bunkerne.  Sandets vandring gjorde det også besværligt at holde styr på nedgravede miner i sandet. Efter krigen er mange bunkere tilsandet under klitter, mens havet andre steder har eroderet kysten, og bunkerne her ligger nu i havet. Sandflugten har også betydet, at mange landbrugsarealer er blevet tildækket med sand.

Eleverne skal undersøge, hvordan sandet opfører sig under sandflugt, og hvilken betydning det har, at ændre på sandkornstørrelse, bevoksning og vindhastighed.

Sandfygning med fint og groft sand:

1. Sæt bunkeren i den ene ende af bakke.
2. Hæld det fine sand i den anden ende.
3. Brug føntørreren til at blæse sandet mod bunkeren. OBS brug den samme blæsestyrke under hele opgaven.
4. Gentag forsøget med groft sand.
5. Eleverne forklarer hvad de oplever. Er der forskel på sandfygningen med de to sandkornstørrelser?